http://www.loc.gov/mods/v3 http://www.loc.gov/standards/mods/v3/mods-3-2.xsd
μουσειακά εκπαιδευτικά περιβάλλοντα και πολυμεσικές εφαρμογές για την διάσωση και διατήρηση της πληροφορίας της ναυπηγικής παράδοσης στην Ελλάδα : διπλωματική εργασία
Τμήμα Μηχανικών Σχεδίασης Προϊόντων και Συστημάτων.
Τον τελευταίο καιρό έχουν εξελιχθεί οι τρόποι απεικόνισης των συλλογών και πληροφοριών ως ένα πιο εύχρηστο εργαλείο για την εκπαίδευση και τη διάδοση της γνώσης μέσα στο μουσείο. Το πρώτο μέρος της διπλωματικής αυτής εργασίας αναφέρεται στο θέμα των μουσείων, τα οποία αναγνωρίζοντας τις αυξημένες ανάγκες των επισκεπτών, που απαιτούν συνεχώς νέες εμπειρίες, ενεργούν λαμβάνοντας υπόψη σε μεγάλο βαθμό τις αναδυόμενες τεχνολογίες. Μέσα από την αξιοποίηση αυτών των τεχνολογιών, τα μουσεία προσφέρουν ομαδικές διαδραστικές εντατικές εμπειρίες (group interactive intensive experiences) που είναι κατάλληλες να φιλοξενήσουν πολλούς χρήστες ταυτόχρονα, επιτρέποντάς τους να συμμετέχουν ενεργά και να αλληλεπιδρούν με το περιεχόμενο της εφαρμογής. Επιπλέον, σε αυτό το μέρος, παρουσιάζεται το θέμα της έρευνας της παραδοσιακής ξυλοναυπηγικής στην Ελλάδα και ειδικά στη Σύρο, που χαρακτηρίζεται ως σημαντικό κέντρο πρώιμης βιομηχανικής τεχνολογίας, τεχνικής αρτιότητας και παραγωγής ξύλινων σκαφών στη Μεσόγειο του 19ου αι. Η παραδοσιακή ξυλοναυπηγική, έχει επιλεγεί ως ένα κατάλληλο θέμα μιας διαχρονικής τοπικής βιομηχανικής και πολιτιστικής παραγωγής από την ιστορικότητα του οποίου, μέσα από την έρευνα, προκύπτει ότι υπάρχει σημαντική καθημερινή απώλεια της πληροφορίας της δραστηριότητας αυτής για πάνω από έναν αιώνα. Οι μέθοδοι, τα υλικά καθώς και τα προϊόντα που σχετίζονται με αυτή τη δραστηριότητα, ξεχνιούνται ή και καταστρέφονται λόγω της μη ανανέωσης της επαγγελματικής ενασχόλησης σχεδιαστών - τεχνητών, της ελλιπούς καταγραφής των υπαρχόντων γνώσεων αλλά της ταυτόχρονης φυσικής καταστροφής των υπαρχόντων παραδοσιακών σκαφών (στη βάση Ευρωπαϊκής νομοθεσίας που τα διέπει). Στο δεύτερο μέρος αυτής της διπλωματικής εργασίας, αναπτύσσεται μια σχεδιαστική πρόταση, μουσειακής εφαρμογής σε οριζόντια διαδραστική επιφάνεια (διαδραστικό τραπέζι). Η σχεδιαστική αυτή πρόταση εφαρμόζει και αξιοποιεί την έρευνα και τα παραδείγματα σύγχρονων διαδραστικών μουσειακών εκπαιδευτικών εφαρμογών. Η σχεδιαστική πρόταση που προκύπτει από την έρευνα του πρώτου μέρους - για μία πολυμεσική εφαρμογή σε μουσείο - έρχεται ως μια συμπληρωματική σχεδιαστική λύση στην ανάγκη ενίσχυσης σειράς σχεδιασμού δράσεων που απαιτούνται από θεσμοθετημένους φορείς για τη διάσωση και διατήρηση εξαιρετικών και σπάνιων μορφών πολιτιστικής και βιομηχανικής κληρονομίας στην Ελλάδα. Τέλος, στο μέρος αυτό, παρουσιάζεται αξιολόγηση της σχεδιαστικής πρότασης από δείγμα κοινού με εξειδίκευση στον βιομηχανικό σχεδιασμό, στην ξυλοναυπηγική, στον πολιτισμό και την εκπαίδευση.
Ισιδώρα Παπασιδέρη ; επιβλέπουσα καθηγήτρια Αγγελική Μπρισνόβαλη.
Πτυχιακή εργασία - Πανεπιστήμιο Αιγαίου, Σύρος, 2016.